《春禽杂言》
宋代·洪咨夔

仓庚仓庚，集谷之苕。
谓汝也幽，而岂其乔。
勃鸠勃鸠，有安斯巢。
矜妇之功，不念鹊劳。
决决杜鹃，念归何悲。
岂知汝归，不如未归。
翩翩玄鸟，群雏相依。
羽毛浃矣，同乳异飞。
负阴抱阳，均此一气。
孰使然哉，凄其永忾。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。